《借正仲韵赋牡丹》
宋代·舒岳祥

洛阳宫苑地，幻出几花身。艳色宜当午，开时惜殿春。

管弦非旧国，风雨易愁人。同是多情客，相逢说梦因。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。